b'\n_START_ARTICLE_\nVapaat suunnat\n_START_PARAGRAPH_\nVapaat suunnat -nimityst\xc3\xa4 k\xc3\xa4ytet\xc3\xa4\xc3\xa4n protestanttisista kristillisist\xc3\xa4 liikkeist\xc3\xa4, jotka eiv\xc3\xa4t halua muodostaa l\xc3\xa4heist\xc3\xa4 suhdetta valtioon, vaan eroa kirkon ja valtion v\xc3\xa4lill\xc3\xa4 pidet\xc3\xa4\xc3\xa4n luontevana. Suomessa vapaisiin suuntiin kuuluvat muun muassa baptistiyhdyskunnat, Helluntaiher\xc3\xa4tys, Metodistikirkko, Vapaakirkko, Adventtikirkko, Raamattu Puhuu, Majakka-seurakunta ja Pelastusarmeija. Kaikilla vapaisiin suuntiin kuuluvilla liikkeill\xc3\xa4 on omat opilliset korostuksensa. P\xc3\xa4\xc3\xa4asiallisesti ne pohjautuvat opillisesti reformoituihin ja kalvinistisiin uskonpuhdistuksen haaroihin. Kuitenkin arminiolaisuus n\xc3\xa4ytt\xc3\xa4\xc3\xa4 olevan vahvasti edustettuna esimerkiksi helluntailaisuudessa Suomessa._NEWLINE_Suomessa vapaiden suuntien yhteisty\xc3\xb6elimen\xc3\xa4 toimii Suomen vapaakristillinen neuvosto.'